**VUOKRASOPIMUS**

Kohde:

* Pyhännän kunnassa sijaitseva, oheiseen karttaan merkitty noin 0.1100 ha:n suuruinen määräala Kokkola-Kajaani maantie -nimisestä määräalasta RN:o 630–895-0-85

Vuokraaja:

* Pyhännän kunta, Manuntie 2, 92930 Pyhäntä
* Y-tunnus 0189226-6

Vuokralainen:

* Eija Kamula (jäljempänä Yrittäjä) Seurantie 11 B, 92930 Pyhäntä
* Y-tunnus 2477666-3

Yhteyshenkilöt:

* Kunnan yhteyshenkilö, Ismo Mäkeläinen puh. 040-1912 201
* Yrittäjän yhteyshenkilö, Eija Kamula puh. 044-290 5986

Toiminta:

* Kioskitoiminnan harjoittaminen kesä-heinäkuun ajan, sekä olosuhteiden / resurssien salliessa myös toukokuulta lähtien ja elokuun loppuun saakka, vuosittain.

Alueen rakennukset, laitteet ja rakennelmat:

* Alueella on kioskirakennus, jonka Yrittäjä omistaa sähköliittymineen. Rakennus on yrittäjän hoidossa ja vastuulla, kuten muutkin alueella olevat yritystoimintaan liittyvät rakennelmat ja laitteet.
* Yrittäjä ei saa rakentaa sopimusalueelle rakennuksia, rakennelmia eikä laitteita ilman kunnan kirjallista suostumusta.
* Alueen kehittämiseen kunta suhtautuu myönteisesti.

Yrittäjän velvollisuudet toiminnassaan:

* Yrittäjä sitoutuu järjestämään alueella kioski- ja kahvilapalveluja tienkäyttäjien, kuntalaisten ja mökkiläisten tarvetta vastaavaksi. Yrittäjällä on esillä Pyhännän kunnan esitteitä.
* Yrittäjä sitoutuu noudattamaan tämän sopimuksen mukaista liiketoimintaa harjoittaessaan kulloinkin voimassa olevaa elinkeinon harjoittamisesta annettua lainsäädäntöä.
* Yrittäjän on kustannuksellaan hankittava kaikki liiketoiminnan harjoittamisessa tarvittavat luvat.
* Yrittäjän on sallittava tienkäyttäjien, kuntalaisten ja mökkiläisten vapaa oleskelu ja liikkuminen sopimusalueella.
* Jos alueella on kunnan omistamia rakennuksia, rakennelmia tai laitteita, niin yrittäjän viipymättä ilmoitettava kunnalle näiden vahingoittumisesta tai sellaisesta puutteellisuudesta, josta kunta on vastuussa. Jos Yrittäjä laiminlyö tämän velvollisuutensa, vastaa yrittäjä laiminlyönnistä aiheutuneesta vahingosta.
* Jos yrityksen toiminta jostain syystä tilapäisesti lakkaa, on yrittäjä velvollinen peittämään kahvion toimintaa mainostavat mainoskyltit.
* Sopimusalueelle ei saa asettaa ilman tienpitoviranomaisen suostumusta maantieltä havaittavia mainoskylttejä. Yrityksen mainoskyltin asettamisesta, sen suuruudesta ja sijainnista on sovittava tienpitoviranomaisen kanssa ennen sen asettamista. Yrittäjä vastaa mainoskylttien luvituksesta, asettamisesta ja niiden peittämisestä vuokra-ajan ulkopuolella.

Yrittäjän kunnossapitovelvollisuus

* Yrittäjä on velvollinen pitämään kunnossa kaikki alueella olevat, yrittäjän omistamat rakennukset, laitteet ja rakennelmat sekä huolehtimaan niiden siisteydestä.
* Yrittäjä huolehtii kustannuksellaan alueen siisteydestä ja järjestyksestä sekä istutusten ja nurmikoiden hoidosta.
* Yrittäjä huolehtii kustannuksellaan alueella olevan kunnan omistaman käymälän päivittäisestä siisteydestä sekä tarvittavien WC-­papereiden, käsipyyhkeiden ja käsienpesuaineiden hankkimisesta vuokra-aikana.
* Yrittäjä vastaa kustannuksellaan kaikkien omistamiensa sopimusalueen jäteastioiden tyhjennyksistä ja jätteiden poiskuljetuksista.
* Yrittäjä on velvollinen huolehtimaan jätevesistä niin, ettei niistä aiheudu maaperän, vesistön tai pohjaveden pilaantumista eikä muitakaan haitallisia vaikutuksia.

Kunnan velvollisuudet:

* Kunta huolehtii käymälän lietesäiliön tyhjentämisestä.
* Kunta ei yrittäjää kuulematta myönnä muille lupaa harjoittaa myyntitoimintaa sopimusalueella.

Vastuu vahingoista:

* Yrittäjä on vastuussa kaikesta toimintansa tai laiminlyöntiensä ihmisille tai ympäristölle aiheuttamasta haitasta tai vahingosta.

Muuta:

* Kunta ei saa sopimuksesta rahallista korvausta, vaan panos-tuotos kunnalle tulee saadun palvelun kautta.
* Yritys työllistää vuosittain useita nuoria.

Sopimuksen irtisanomisaika

* Yrittäjän puolelta 3 kk ja kunnan puolelta 1 vuosi

Pyhännällä ??.?? 2022

Ismo Mäkeläinen Eija Kamula

Kunnanjohtaja Yrittäjä